CELEX: 32017R0238
Language: bg
Date: 2017-02-10 00:00:00
Title: Регламент (ЕС) 2017/238 на Комисията от 10 февруари 2017 година за изменение на приложение VI към Регламент (ЕО) № 1223/2009 на Европейския парламент и на Съвета относно козметичните продукти

11.2.2017   
            
            
               BG
            
            
               Официален вестник на Европейския съюз
            
            
               L 36/37
            
         РЕГЛАМЕНТ (ЕС) 2017/238 НА КОМИСИЯТА
   от 10 февруари 2017 година
   за изменение на приложение VI към Регламент (ЕО) № 1223/2009 на Европейския парламент и на Съвета относно козметичните продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
   като има предвид, че:
   
               (1)
            
            
               Научният комитет по безопасност на потребителите (НКБП) заключи в становището си от 16 декември 2008 г. (2), че употребата на бензофенон-3 като UV-филтър в концентрация до 6 % (масови части) в слънцезащитните козметични продукти и до 0,5 % (масови части) във всички видове козметични продукти за защита на формулацията не създава риск за здравето на човека, с изключение на потенциалните му алергенни и фотоалергенни свойства при контакт.
            
         
               (2)
            
            
               Следователно досегашната максимална концентрация от 10 % (масови части) за бензофенон-3 при употребата му като UV-филтър в козметични продукти следва да бъде намалена на 6 % (масови части).
            
         
               (3)
            
            
               Поради това Регламент (ЕО) № 1223/2009 следва да бъде съответно изменен.
            
         
               (4)
            
            
               Прилагането на новата максимално допустима концентрация следва да бъде отложено, за да се позволи на промишлеността да направи необходимите корекции във формулациите на продуктите. По-специално на предприятията следва да се предостави срок от шест месеца от влизането в сила на настоящия регламент за приемането на необходимите мерки за пускане на пазара на съобразени с изискванията продукти и за преустановяване предлагането на вече намиращи се в търговската мрежа продукти, които не са съобразени с новата максимална концентрация.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по козметичните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение VI към Регламент (ЕО) № 1223/2009 се изменя в съответствие с приложението към настоящия регламент.
   Член 2
   Настоящият регламент се прилага от 3 септември 2017 г.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 февруари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 342, 22.12.2009 г., стр. 59.
   
      (2)  SCCP 1201/08.
   
      ПРИЛОЖЕНИЕ
      В приложение VI към Регламент (ЕО) № 1223/2009 вписване 4 се заменя със следното:
      
         
                     Референтен номер
                  
                  
                     Идентификация на веществото
                  
                  
                     Условия
                  
                  
                     Формулировка на условията за употреба и предупрежденията
                  
               
                     Химично наименование/INN/XAN
                  
                  
                     Общоприето наименование съгласно справочника на съставките
                  
                  
                     CAS номер
                  
                  
                     EO номер
                  
                  
                     Вид на продукта, части на тялото
                  
                  
                     Максимална концентрация в готовия за употреба препарат
                  
                  
                     Други
                  
               
                     а
                  
                  
                     б
                  
                  
                     в
                  
                  
                     г
                  
                  
                     д
                  
                  
                     е
                  
                  
                     ж
                  
                  
                     з
                  
                  
                     и
                  
               
                     „4
                  
                  
                     2-хидрокси-4-метоксибензофенон/оксибензон
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Не повече от 0,5 % за защита на формулацията на продукта
                  
                  
                     Съдържа Бензофенон-3 (Benzophenone- 3) (1)“